OpenLLM-France/wikimedia huggingface dataset:
# Ureaplasma urealyticum

L'Ureaplasma urealyticum és un bacteri que pertany al gènere Ureaplasma i a la família Mycoplasmataceae de l'ordre Mycoplasmatales. Aquesta família està formada pels gèneres Mycoplasma i Ureaplasma. El seu tipus de soca és T960. Hi ha dos biovars coneguts d'aquesta espècie; T960 i 27. Aquestes soques de bacteris es troben habitualment en els tractes urogenitals dels éssers humans, però el creixement excessiu pot provocar infeccions que causen molèsties al pacient. A diferència de la majoria de bacteris, l'Ureaplasma urealyticum no té una paret cel·lular que el fa únic en fisiologia i tractament mèdic.

## Rellevància clínica

L'Ureaplasma urealyticum, principalment, pot causar uretritis i pot causar vaginosi bacteriana.

## Referències

* ↑ E.A. Freundt The classification of the pleuropneumonia group of organisms (Borrelomycetales) Arxivat 2017-12-22 a Wayback Machine. International Bulletin of Bacteriological Nomenclature and Taxonomy, 1955, 5, 67-78.] (See page 73)
* ↑ «Ureaplasma: Causes, symptoms, and treatment» (en anglès), 26-04-2018. [Consulta: 23 abril 2019].
# Cafe Wha?

El Cafe Wha? és un establiment de Greenwich Village, Manhattan, obert als anys cinquanta i que assoleix una gran popularitat al començament dels anys 60; és un cafè amb podi lliure, un concepte que ofereix una escenari a tota persona que vol actuar-hi.

## Història

Cada artista tenia el dret d'entrar-hi i cantar o recitar una obra: és al Cafe Wha? on Fred Neil feu els seus primers concerts, acompanyat de Bob Dylan, que s'iniciava en escena; és allà on Tim Rose cantà el cèlebre Hey Joe de Billy Roberts, la qual Jimi Hendrix tocà davant Chas Chandler que el portaria a Londres on esdevindria el millor guitarrista de la història. En el mateix Cafè Wha? Allen Ginsberg i altres artistes de la Generació beat recitaren els seus poemes; on Bruce Springsteen, Peter, Paul and Mary, Kool and the Gang i The Velvet Underground feren les seves primeres actuacions. Comediants com Richard Pryor o fins i tot Bill Cosby també hi debutaren.

## Enllaços externs

* Web oficial de Cafe Wha? (anglès)

## Referències

* ↑ Segons la web del Cafe Wha?
# Capella de Sant Joan

«Capella de Sant Joan» té aquests significats:
* Capella de Sant Joan de Blanes, a Blanes (la Selva)
* Capella de Sant Joan (Olius), a la masia Sant Joan d'Olius (Solsonès)
* Capella de Sant Joan del Pont, a Cardona (Bages)
* Capella de Sant Joan (els Prats de Rei). als Prats de Rei (Anoia)
* Capella de Sant Joan Samora, a Sant Llorenç d'Hortons (Alt Penedès)
* Capella de Sant Joan (Vilafranca del Penedès), església de Vilafranca del Penedès (Alt Penedès)
# Núria Tió i Rotllan

Núria Tió i Rotllan (Girona, 1956) és llicenciada en psicologia i especialitzada en Sexologia Clínica. La seva pràctica professional es basa majoritàriament en el diagnòstic i tractament de problemes psicològics i sexològics i/o relacionats amb el món de la parella. Ha donat classes de sexualitat humana a la Fundació Universitat de Girona. Ha escrit articles sobre la sexualitat i les relacions de parella en revistes de divulgació i ha col·laborat en programes de televisió i ràdio sobre aquests temes.
El 2004 va ser designada com a consellera del Consell d'Administració de la CCRTV pel Parlament de Catalunya representant ERC, partit per al que en 2011 i 2015 va formar part de la llista a les eleccions municipals a l'ajuntament de Salt, sent regidora de les àrees d'Educació i Joventut entre 2015 i 2017, quan va renunciar. Ha format part de la Junta del Col·legi Oficial de Psicòlegs de Catalunya de la delegació de Girona.

## Premis literaris

* XIII premi del concurs literari d'articles de psicologia per l'article «Els vells amants. Consideracions sobre la sexualitat i la vellesa» (2002)
* X Premi de Literatura Eròtica de la Vall d'Albaida, per la novel·la L'Aurora. 2003
* Premi de contes eròtics del Carnestoltes de Vilanova i la Geltrú 2005 pel conte L'amant de gel, publicat el 2006 en el recull de contes La màscara nua.
* XXIIè concurs literari del Col·legi Oficial de Psicòlegs de Catalunya d'articles de psicologia per l'article «En Joan sense por. Un conte clàssic com a eina terapèutica» (2011)
* XXIXè concurs literari d'articles de psicologia per l'article «La Manada: entre el masclisme i la psicopatia»

## Referències

* ↑ «Núria Tió pren possessió com a membre del Consell d’Administració de la CCRTV en substitució d’Enric Marín». La Humanitat, 23-06-2004. [Consulta: 10 abril 2022].
* ↑ http://diobma.udg.edu/handle/10256.1/1064
* ↑ https://www.youtube.com/watch?v=XwCTS3HJ21M
* ↑ Hoste, Xavier; Andreu, Marc. «La CCRTV dedicará al fútbol 30 de los 504 millones para el 2007» (en castellà). El Periódico, 08-03-2007. [Consulta: 9 juny 2021].
* ↑ «Llistes a Salt». Candidatures eleccions municipals 26-M. Nació Digital. [Consulta: 10 abril 2022].
* ↑ Nadal, J. «La regidora Tió deixarà dilluns el govern de Salt». El Punt Avui, 24-03-2017. [Consulta: 10 abril 2022].
* ↑ «Festa anual de la Psicologia a Girona». Numen. Publicació de psicologia, 62, pàg. 72 [Consulta: 10 abril 2022].
* ↑ http://www.nuriatio.cat/psicologa-sexologa-terapeuta-de-parella-girona/ Arxivat 2014-05-23 a Wayback Machine.
* ↑ «El Premi de Literatura Eròtica recupera el seu caràcter anual i convoca la 22a edició». El periòdic, 14-05-2016 [Consulta: 21 desembre 2020].
* ↑ http://www.cossetania.com/la-mascara-nua-518
* ↑ Col·legi Oficial de Psicòlegs de Catalunya «Altres articles premiats en edicions anteriors». [Consulta: 29 maig 2014].
# Fontainhas

Fontainhas és una vila al nord de l'illa de Santo Antão a l'arxipèlag de Cap Verd. Està situada a 2 km al sud-est de Ponta do Sol i a 19 kilòmetres al nord de Porto Novo. L'assentament inclou els petits llogarets de Corvo i Forminguinhas, a 1 km a l'oest de Fontainhas.

## Vegeu també

* Llista de nuclis de població de Cap Verd

## Enllaços externs

* Fotos de Fontainhas a ecaboverde.com Arxivat 2019-07-22 a Wayback Machine.
* Biblioteca Nacional Digital - Plano hydrographico do porto da Ponta do Sol, Lisboa, 1900 (parcial) (portuguès)
# Hayedeh Safiyari

Hayedeh Safiyari (persa: هایده صفی‌یاری; Gorgan, Iran, 27 de juny de 1959) és una editora i muntadora de cinema iraniana i membre de l'Acadèmia de les Arts i les Ciències Cinematogràfiques.

## Carrera

Es va graduar en Art Cinema per una reputada universitat de l'Iran i va decidir continuar la seva carrera professional en el muntatge de pel·lícules. Immediatament després de graduar-se de la universitat, va ser reclutada a la televisió nacional iraniana. La majoria de les edicions que ha dut a terme són per a cineastes de renom internacional com Asghar Farhadi, Bahram Beyzai, Bahman Ghobadi, Rakhshan Banietemad, Reza Dormishian, Alireza Raeesian, Shahram Alidi, i Pooran Derakhshande.
És coneguda sobretot per les seves llargues col·laboracions amb el director iranià Asghar Farhadi, incloses les guanyadores de l'Oscar Nader i Simin, una separació i Forushande. Ha rebut diversos premis: el Crystal Simorgh, l'Estàtua de la Casa del Cinema, el Premi de Cinema Asiàtic, el festival de cinema Fajr,de l'Associació de Crítics i Escriptors de l'Iran i nominada a lrd Medalles del Cercle d'Escriptors Cinematogràfics de 2018 i als Premis Goya.
Va estendre la seva tasca professional a molts països, inclosos EUA, França, Espanya, Itàlia, Suècia i Turquia. Ha editat més de 80 llargmetratges de ficció i diversos documentals al llarg de trenta anys. La majoria d'aquestes pel·lícules han estat seleccionades i nominades per molts festivals de cinema de tot el món com el Festival Internacional de Cinema de Berlín, la Mostra Internacional de Cinema de Venècia, el Globus d'Or i el Festival Internacional de Cinema de Locarno.

## Filmografia

* Tamaroz
* Todos lo saben
* Forushande
* Nader i Simin, una separació
* Dar bāre-ye Elly
* Čahâr-šanbe Suri
* Gomgashtei dar Aragh
* Lantouri
* Asabani Nistam!
* Hiss! Dokhtarha Faryad Nemizanand
* Boqz
* Paziraie sadeh
* Sirta la gal ba
* Dayere Zangi
* Kûsî Jî Dikarin Bifirin
* Ertefa'e Past
* Rooban-e ghermez
* Ajans-E Shisheh-I

## Referències

* ↑ Leila Hatami and Golshifteh Farahani obtained Oscar Academy's membership، BBC Persian
* ↑ Todos lo saben al web dels Goya
* ↑ Hayadeh Safiyari al web del Festival de Canes
# Bainbridge (Geòrgia)

Bainbridge és una població dels Estats Units a l'estat de Geòrgia. Segons el cens del 2000 tenia 11.722 habitants.

## Demografia

Segons el cens del 2000, Bainbridge tenia 11.722 habitants, 4.444 habitatges, i 3.013 famílies. La densitat de població era de 255,6 habitants per km².
Dels 4.444 habitatges en un 33,7% hi vivien nens de menys de 18 anys, en un 39,7% hi vivien parelles casades, en un 24,2% dones solteres, i en un 32,2% no eren unitats familiars. En el 28,5% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,09.
Per edats la població es repartia de la següent manera: un 28% tenia menys de 18 anys, un 9,9% entre 18 i 24, un 26,9% entre 25 i 44, un 19,2% de 45 a 60 i un 16% 65 anys o més.
L'edat mediana era de 34 anys. Per cada 100 dones de 18 o més anys hi havia 78,4 homes.
La renda mediana per habitatge era de 24.869 $ i la renda mediana per família de 30.557 $. Els homes tenien una renda mediana de 28.918 $ mentre que les dones 21.518 $. La renda per capita de la població era de 15.589 $. Entorn del 24% de les famílies i el 26,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bainbridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Bainbridge». American Fact Finder. Oficina del Cens dels Estats Units, 12-01-2010.
# UEFA-CAF Meridian Cup

La UEFA-CAF Meridian Cup va ser una competició de futbol, organitzada conjuntament per la UEFA i la CAF on competien seleccions estatals de jugadors joves.
Va ser fundada el 1997. L'any 2001 el format canvià i s'establí una lligueta entre totes les seleccions. El 2007, quan es disputà a Barcelona, el format tornà a canviar i un equip de la UEFA jugà amb un equip de la CAF a dos partits, amb jugadors menors de 18 anys.

## Guanyadors
### Primer format

| Any | Amfitrió | Guanyador | 2n | Resultat | 3r | 4t | Resultat |
| 1997 | Portugal | Nigèria | Espanya | 3-2 | Portugal | Grècia | 2-1 |
| 1999 | Sud-àfrica | Espanya | Ghana | 2-1 | Portugal | Egipte | 0-0 (3-1) |

### Segon format

| Any | Amfitrió | Guanyador | 2n | 3r | 4t |
| 2001 | Itàlia | Espanya | Itàlia | Portugal | República Txeca |
| 2003 | Egipte | Espanya | Suïssa | França | Anglaterra |
| 2005 | Turquia | França | Turquia | Espanya | Portugal |

### Tercer format

| Any | Amfitrió | Guanyador | 2n | Resultat global | 1r partit | 2n partit |
| 2007 | Espanya | Europa | Àfrica | 10-1 | 6-1 | 4-0 |

## Enllaços externs

* web oficial de la UEFA
* web oficial de la CAF
# Cantó de Messei

El cantó de Messei és un cantó francès del departament de l'Orne, situat al districte d'Argentan. Té 10 municipis i el cap es Messei.

## Municipis

* Banvou
* Bellou-en-Houlme
* Le Châtellier
* La Coulonche
* Dompierre
* Échalou
* La Ferrière-aux-Étangs
* Messei
* Saint-André-de-Messei
* Saires-la-Verrerie

## Història

Llista dels consellers generals successius :
| Data d'elecció | Identitat | Partit |
| 1945-19.. | M. His | RPF |
| 19..-1964 | M. Guillemine | Divers droite |
| 1964-1970 | Henri Buron | MRP, després CDP |
| 1970-2008 | Gérard Burel | UDR, després RPR, després UMP |
| 2008- | Marc Toutain | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 6.687 | 6.355 | 6.314 | 7.258 | 7.336 | 7.316 | 7.636 |
| A partir de 1990: Població sense dobles comptes |||||||
# Carles del Piombino

Carles del Piombino (Roma, 1560 - Viena, 1621) fou fill de Sforza Appiani d'Aragona. Fou senyor de Valle i Montioni a la mort del seu pare. Fou proclamat príncep del Piombino el 5 de gener del 1603 a la mort de Jaume VII del Piombino i va governar fins al 20 de febrer del mateix any quan fou deposat pels espanyols. Fou príncep del sacre imperi, comte palatí del sacre imperi, i senyor de Scarlino, Populonia, Suvereto, Buriano, Abbadia al Fango i Vignale i de les illes d'Elba, Montecristo, Pianosa, Cerboli i Palmaiola el 1594. Es va casar a Florència el 1579 amb Virgínia Alidosi, filla de Ciro Alidosi, senyor de Castel del Rio i la Massa Alidosia. Va deixar tres fills: Belisari (Florència 1580-Venècia després de 1626) príncep i comte del sacre imperi i senyor de Valle i Montioni, que va renunciar als drets successoris a favor del seu germà Horaci; Horaci del Piombino, i Anníbal (Florència 1585-27 de gener de 1654, príncep i comte del sacre imperi i senyor de Valle i Montioni)
# Núria Tamarit Castro

Núria Tamarit Castro (Vila-real, 1993) és una il·lustradora i autora de còmic valenciana.
Va formar-se a la Universitat Politècnica de València, on prompte va fer tàndem artístic amb Xúlia Vicente. Juntes varen participar a fanzines com Sacoponcho, i en solitari participa a Nimio. També il·lustraren els llibres de la sèrie Anna Dédalus, escrits per Miguel A. Giner Bou i en 2016 publiquen a La Cúpula la seua primera novel·la gràfica, Duerme Pueblo. Esta obra, basada en els jocs de taula i de misteri, també va ser el seu treball final de carrera.
Aquell mateix any publicaria Avery's Blues, amb guió d'Angux.
El 2019 va obtenir el premi València de novel·la gràfica per l'obra Dues monedes, d'Andana Editorial.

## Referències

* ↑ «Núria Tamarit Castro». Tebeosfera. [Consulta: 30 març 2017].
* 1 2 3 4 Peretó, Iker Zarallo. «Ressenya de "Duerme Pueblo" de Núria Tamarit, Xulia Vicente. Ed. La Cúpula». La Finestra Digital, 07-06-2016. Arxivat de l'original el 2023-02-09. [Consulta: 30 març 2017].
* ↑ Zahinos, Álex «Una detective adolescente entre la viñeta y la literatura». Levante-EMV, 27-12-2015.
* 1 2 3 «'Duerme pueblo', un cómic que recupera la magia de los cuentos». La Hora del Bocadillo. RTVE, 27-05-2016.
* ↑ Oliver, Josep «'Avery's blues', de Angux y Núria Tamarit: vender el alma al diablo». Papel en blanco, 22-11-2016. Arxivat de l'original el 2017-05-18 [Consulta: 30 març 2017].
* ↑ «Dues Monedes | Alfons el Magnànim». [Consulta: 25 maig 2019].

## Enllaços externs

* Núria Tamarit a Cartoon brew.
* Núria Tamarit a La Pinacoteca de radio.
# Hayesville (Carolina del Nord)

Hayesville és una població dels Estats Units a l'estat de Carolina del Nord. Segons el cens del 2000 tenia 297 habitants.

## Demografia

Segons el cens del 2000, Hayesville tenia 297 habitants, 147 habitatges i 80 famílies. La densitat de població era de 260,6 habitants per km².
Dels 147 habitatges en un 21,1% hi vivien nens de menys de 18 anys, en un 39,5% hi vivien parelles casades, en un 12,9% dones solteres, i en un 44,9% no eren unitats familiars. En el 42,9% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,99 i el nombre mitjà de persones que vivien en cada família era de 2,73.
Per edats la població es repartia de la següent manera: un 20,5% tenia menys de 18 anys, un 8,1% entre 18 i 24, un 23,6% entre 25 i 44, un 23,2% de 45 a 60 i un 24,6% 65 anys o més.
L'edat mediana era de 43 anys. Per cada 100 dones de 18 o més anys hi havia 77,4 homes.
La renda mediana per habitatge era de 20.000 $ i la renda mediana per família de 30.938 $. Els homes tenien una renda mediana de 21.667 $ mentre que les dones 16.500 $. La renda per capita de la població era de 12.281 $. Entorn del 7,7% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hayesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Hayesville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Anandavardhana

Anandavardhana (820-890) fou un crític literari i filòsof especialitzat en estètica. La seva aportació fonamental està a considerar que la màgia de la poesia radica en el so com a portador d'emocions; una combinació especial de fonemes en un vers, associats a un significat, transmet sentiments al receptor sensible, que reconeix aquest caràcter especial de la poesia. Per tenir aquesta experiència estètica, el lector o oient ha d'estar en un estat anínim o facultat similars a les del creador, per entendre allò que havia volgut transmetre amb el seu art.

## Referències

* ↑ Premnath, Devadasan; Foskett (Ed.), Mary; Kuan (Ed.), Kah-Jin. Ways of Being, Ways of Reading: Asian American Biblical Interpretation. Chalice Press, 15 novembre 2006, p. 11. ISBN 978-0-8272-4254-8.
* ↑ Premnath, Devadasan; Foskett (Ed.), Mary; Kuan (Ed.), Kah-Jin. Ways of Being, Ways of Reading: Asian American Biblical Interpretation. Chalice Press, 15 novembre 2006, p. 11. ISBN 978-0-8272-4254-8.
* ↑ An Anthology of Sanskrit Court Poetry. Harvard Oriental Series, p. 48.
# Cantó de Mesvres

El cantó de Mesvres és un cantó francès del departament de Saona i Loira, situat al districte d'Autun. Té 12 municipis i el cap és Mesvres.

## Municipis

* La Boulaye
* Brion
* Broye
* La Chapelle-sous-Uchon
* Charbonnat
* Dettey
* Laizy
* Mesvres
* Saint-Eugène
* Saint-Nizier-sur-Arroux
* La Tagnière
* Uchon

## Història

Llista dels consellers generals successius :
| Data d'elecció | Identitat | Partit |
| 1945-1960 | Pierre Terrade | radical |
| 1960-1967 | Jacques Grenaut | PSU, després RI |
| 1967-1979 | Jean Chanliau | FGDS, després MRG |
| 1979- | Christian Gillot | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 3.767 | 4.244 | 4.125 | 4.078 | 3.933 | 3.854 | 3.853 |
| A partir de 1990: Població sense dobles comptes |||||||
# Carles de Suècia (duc de Västergötland)

Carles de Suècia, duc de Västergötland (Estocolm, 1861 - 1951). Príncep de Suècia amb el tractament d'altesa reial. Esdevingué un dels candidats més ferms a la candidatura al tron de Noruega l'any 1905, al final aquest recaigué en mans del seu cunyat, el príncep Carles de Dinamarca
Nascut el 27 de febrer de l'any 1861 al Palau Reial d'Estocolm, essent fill del rei Òscar II de Suècia i de la princesa Sofia de Nassau. Essen net del rei Òscar I de Suècia i de la princesa Josefina de Leuchtenberg per via paterna mentre que per via materna ho era del duc Jordi Guillem de Nassau i de la princesa Paulina Frederica de Württemberg.
El 27 d'agost de 1897 es casà amb la princesa Ingeborg de Dinamarca, filla del rei Frederic VIII de Dinamarca i de la princesa Lluïsa de Suècia. La parella establerta a Suècia rebé el títol de ducs de Västergötland i tingueren quatre fills:
L'any 1905 el Parlament de Noruega decidí abolí la unió reial que l'unia amb Suècia a través del lligam de la monarquia i d'aquesta forma constituir-se en un estat independent. Mitjançant un referèndum el poble noruec s'expressà en favor del manteniment d'una institució monàrquia, entre els prínceps escollits destacava el príncep Carles de Suècia i el príncep Carles de Dinamarca tots dos descendents dels reis de Suècia.
Ara bé, la casa reial sueca no acceptà aquesta maniobra noruega d'aproximació a Suècia per considerar-la una burla al seu país. En canvi, s'elegí al príncep Carles de Dinamarca, fill del rei Frederic VIII de Dinamarca i nébot i gendre del rei Eduard VII del Regne Unit.
Les paradoxes del destí feu que l'únic fill del rei Haakon VII de Noruega, el rei Olav V de Noruega es casés amb la filla de Carles, Marta.
# Bainbridge (Ohio)

* Per a altres significats, vegeu «Bainbridge (comtat de Ross)».
Bainbridge és una concentració de població designada pel cens dels Estats Units d'Amèrica a l'estat d'Ohio. Segons el cens dels Estats Units del 2000 tenia 3.417 habitants.

## Demografia

Segons el cens del 2000, Bainbridge tenia 3.417 habitants, 1.261 habitatges, i 978 famílies. La densitat de població era de 391,5 habitants/km².
Dels 1.261 habitatges en un 38,2% hi vivien nens de menys de 18 anys, en un 67,6% hi vivien parelles casades, en un 7,5% dones solteres, i en un 22,4% no eren unitats familiars. En el 20% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,1% tenia menys de 18 anys, un 4,3% entre 18 i 24, un 24,5% entre 25 i 44, un 30,1% de 45 a 60 i un 13% 65 anys o més.
L'edat mediana era de 41 anys. Per cada 100 dones de 18 o més anys hi havia 88,6 homes.
La renda mediana per habitatge era de 87.888 $ i la renda mediana per família de 96.803 $. Els homes tenien una renda mediana de 67.188 $ mentre que les dones 38.469 $. La renda per capita de la població era de 38.229 $. Aproximadament l'1,7% de les famílies i el 2,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bainbridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bainbridge». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Observer

«Observer» té aquests significats:
* Patró observador (Observer en anglès), patró de disseny utilitzat en programació d'ordinadors
* The Observer, diari dominical britànic amb seu a Londres, publicat des de 1791
* The New York Observer, diari estatunidenc imprès (1987 - 2016), posteriorment publicat online amb el nom d'Observer
# Arcó

* No s'ha de confondre amb Arca.
«Arcó» té aquests significats:
* Arcó de Pel·lene, militar macedoni (s. III aC)
* Arcó d'Egira, polític de la Lliga Aquea (s. II aC)